වසර 4ක් හිරේ ගිය ඥානසාර හිමිට ඇප ලැබෙයි
මහාධිකරණය විසින් බරපතළ වැඩසහිත වසර හතරක සිරදඬුවම් නියම කර තිබූ බොදුබල සේනා සංවිධානයේ මහ ලේකම් පූජ්ය ගලගොඩඅත්තේ ඥානසාර හිමියන් රුපියල් 50000ක මුදල් හා රුපියල් ලක්ෂ 5 බැගින් වූ ශරීර ඇප දෙකක් මත මුදාහැරීමට අභියාචනාධිකරණය ඊයේ 18දා නියෝග කළේය විදේශගතවීම වළක්වන නියෝගයක් ද නිකුත් කළ සම්පත් වී අබේකෝන් හා පී කුමාරත්නම් යන විනිසුරු මඩුල්ල එම ඇප නියෝගය නිකුත් කළේය 2016116 වැනිදා හා 20161216 වැනිදා කාලය අතරතුරදී කිරුළපනදී පැවැති මාධ්ය සාකච්ඡාවකදී යම් පංතියකට අයත් තැනැත්තන් අතර ආගමික හැඟීම් නිග්රහයට පාත්ර කිරීමේ අරමුණින් හා ද්වේෂ සහගත චේතනාවෙන් එනම් ඉස්ලාම් භක්තිය ප්රජාවගේ පිළිගැනීම් සහ විශ්වාසවලට නින්දා කිරීමේ අරමුණින් කූරගල විහාරස්ථානය සම්බන්ධයෙන් ප්රකාශ නිකුත් කිරීම ඇතුළු චෝදනාවලට වරදකරු කරනු ලැබූ ගලගොඩඅත්තේ ඥානසාර හිමියන්ට කොළඹ මහාධිකරණ විනිසුරු ආදිත්ය පටබැඳිගේ මහතා බරපතළ වැඩසහිත වසර 4ක සිරදඬුවම් හා රුපියල් ලක්ෂයක දඩයක් නියම කර තිබිණි එකී දඬුවමට එරෙහිව ඥානසාර හිමියන් ගොනු කර තිබූ අභියාචනාවක් කැඳවූ අවස්ථාවේදී අභියාචනාවට යටත්ව එම ඇප නියෝගය නිකුත් කළේය නියෝජ්ය සොලිසිටර් ජනරාල් ජනක බණ්ඩාර මහතා නීතිපතිවරයා වෙනුවෙන් පෙනී සිටි අතර නීතිඥ සංජය ආරියදාස ඉරේෂ් සෙනෙවිරත්න සංජය මාරඹේ යන නීතිඥ මණ්ඩලය සමග ජනාධිපති නීතිඥ සුනිල් සිල්වා මහතා ඥානසාර හිමියන් වෙනුවෙන් පෙනී සිටියේය ඒජේඒ අබේනායක